CELEX: 32005R0006
Language: hr
Date: 2005-01-04 00:00:00
Title: Uredba Komisije (EZ) br. 6/2005 od 4. siječnja 2005. o ispravljanju Uredaba (EZ) br. 46/2003 i (EZ) br. 47/2003 u pogledu mješavina različitih vrsta svježega voća i povrća u istim prodajnim pakiranjima

03/Sv. 025
            
            
               HR
            
            
               Službeni list Europske unije
            
            
               114
            
         32005R0006
   
               L 002/3
            
            
               SLUŽBENI LIST EUROPSKE UNIJE
            
            
               04.01.2005.
            
         
      UREDBA KOMISIJE (EZ) br. 6/2005
   od 4. siječnja 2005.
   o ispravljanju Uredaba (EZ) br. 46/2003 i (EZ) br. 47/2003 u pogledu mješavina različitih vrsta svježega voća i povrća u istim prodajnim pakiranjima
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu Vijeća (EZ) br. 2200/96 od 28. listopada 1996. o zajedničkoj organizaciji tržišta voća i povrća (1), a posebno njezin članak 2. stavak 2.,
   budući da:
   
               (1)
            
            
               Uredba Komisije (EZ) br. 48/2003 od 10. siječnja 2003. o utvrđivanju pravila koja se primjenjuju na mješavine različitih vrsta svježeg voća i povrća u istim prodajnim pakiranjima (2) primjenjuje se na prodajna pakiranja neto mase od tri kilograma ili manje.
            
         
               (2)
            
            
               Postoji pogreška u Uredbi Komisije (EZ) br. 46/2003 od 10. siječnja 2003. o izmjeni standarda za stavljanje na tržište svježeg voća i povrća u odnosu na mješavine različitih vrsta svježeg voća i povrća u istom prodajnom pakiranju (3) te u Uredbi Komisije (EZ) br. 47/2003 od 10. siječnja 2003. o izmjeni Priloga I. Uredbi Vijeća (EZ) br. 2200/96 i kojom se određuje da se različite vrste proizvoda obuhvaćenih standardima za stavljanje na tržište svježeg voća i povrća mogu kombinirati u prodajnim pakiranjima neto mase manje od tri kilograma.
            
         
               (3)
            
            
               Uredbe (EZ) br. 46/2003 i (EZ) br. 47/2003 stoga treba ispraviti kako bi prodajna pakiranja obuhvaćena ovom odredbom mogla imati neto masu od tri kilograma ili manje.
            
         
               (4)
            
            
               Mjere predviđene ovom Uredbom u skladu su s mišljenjem Upravnog odbora za svježe voće i povrće,
            
         DONIJELA JE OVU UREDBU:
   Članak 1.
   U članku 1. Uredbe (EZ) br. 46/2003, tekst „neto mase manje od tri kilograma” zamjenjuje se tekstom „neto mase od tri kilograma ili manje”.
   Članak 2.
   U članku 1. Uredbe (EZ) br. 47/2003, tekst „neto mase manje od tri kilograma” zamjenjuje se tekstom „neto mase od tri kilograma ili manje”.
   Članak 3.
   Ova Uredba stupa na snagu dan nakon dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 4. siječnja 2005.
      
         
            Za Komisiju
         
         Mariann FISCHER BOEL
         
         
            Članica Komisije
         
      
   
   
      (1)  SL L 297, 21.11.1996., str. 1. Uredba kako je zadnje izmijenjena Uredbom Komisije (EZ) br. 47/2003 (SL L 7, 11.1.2003., str. 64.).
   
      (2)  SL L 7, 11.1.2003., str. 65.
   
      (3)  SL L 7, 11.1.2003., str. 61.